5 i 6 ALB. COGN. M.AGN. LIB. XXI. CAP. IX. 
anguillas generari: et hoc si verum est, tunc oportet ista 
quasi materialia semina et oua esse ad anguillarum gene¬ 
rationem.] Haec igitur et his similia talem suae imper- 
3 fectionis habent modum. Imperfectiora vero his sunt 
spongiarum genera, quae de omnibus sensibus non nisi 
confusum valde tactum acceperunt: nec motum habent 
nisi contractionis et dilatationis, et hoc motu de loco ad 
locum non feruntur, nisi in aqua et per accidens. A se 
enim siue per se mouetur animal, quod organum habet, 
quo vehit se ipsum in gradibus processiui motus. Con¬ 
tractione autem tali et dilatatione non iit processio, nisi 
in aqua, vbi impingitur aqua per dilatationem: et tunc 
vi aquae*) vehitur animal ad alium locum, sicut etiam 
lignum natans, et sicut homo nauim impingens, et in ea 
se per accidens vehens ad loca diuersa: propter quod hu- 
iusmodi in terra manentia terrae infiguntur immobilia se¬ 
cundum locum, licet sub terra dilatentur ad succos con¬ 
venientes, et contrahantur ab inconuenientibus: vnde et 
liaec non vera ratione animalia sunt, sed media inter 
animalia existunt et plantas. In complexione aliquid ha¬ 
bent de tactus medietate, licet parum': et ideo per modum 
somni habent tactum, et non per vitam manifestam, sic- 
vt est tactus in vigilia. In compositione autem nihil pe¬ 
nitus habent animalibus simile: quia nec in interioribus 
nec in exterioribus membrorum animalium praetendunt 
figuram vel operationem: imperfectionis igitur maximae 
sunt et extremam naturae animalium habent participatio¬ 
nem. [in his ad finem vsque scientia de corporibus ani¬ 
malium producta est: et per ea, licet imperfecta sint, 
tota auxiliante Deo perfecta est scientia naturalis.] 
*) vi animae aquae Mant. ct Veneta, vici aquae Lugd. . 
